In nomine Domini, amen. Anno incarnationis eiusdem M. CC. ducentesimo octogesimo primo, mense iannuarii. Nos frater Girardus, permissione diuina, abbas humilis, totusque conuentus ecclesie Sancti Stephani Diuionensis, quod cum in Diuione libertatem habeamus talem quod ex dono nostro et ex concessione nostra tres ex hominibus ecclesie nostrae sine occasione et exactione ducali uel regali libere possint ad stallos in Diuione uendere, nos unanimiter et concorditer damus et concedimus Girardo dicto Buichalle, filio defuncti Guillelmi dicti Buichalle, burgensis Diuionis, homini ecclesiae nostrae, ut, in Diuione, ipse et eius heres primogenitus de herede in heredem successiue, libere, sine occasione uel exactione ducali uel regali et sine tallia et seruitutibus persoluendis possint ad stallum unum uendere quandiu in Diuione erunt homines ecclesiae nostrae pro quindecim solidis Turonensibus quos ipsi soluent nobis uel mandato nostro annuatim in ecclesia nostra in uigilia Omnium Sanctorum, et si a nostro recederent dominio libertas ad nos reuerteretur praedicta. In quorum testimonium litteris istis sigilla nostra duximus apponenda. Actum anno et mense praedictis, sigillatum duobus sigillis abbatis et conuentus, uno quoque sub duplici cauda pergameni appenso.